Šiaulių gidas

Martynas Levickis: EKSTREMALUS KLASIKOS PLIŪPSNIS
2016-11-18 18:00 (Europe/Moscow) | Koncertų salė „Saulė”
MARTYNAS LEVICKIS akordeonas
Styginių kvartetas SinChronic:
SIMAS TANKEVIČIUS smuikas
RAKELĖ CHIJENAITĖ smuikas
MINTAUTAS KRIŠČIŪNAS altas
IGNĖ PIKALAVIČIŪTĖ violončelė

Ar kada nors pagalvojote, kokios neišmatuojamos yra akordeono galimybės ir kaip gaiviai šio instrumento dėka gali suskambėti puikiai atpažįstamos klasikinės kompozicijos? Atraskite visa tai jungdamiesi į kvapą užimantį klasikos potyrį su Martynu Levickiu bei styginių kvartetu SinChronic!
„Akordeonas – modernus instrumentas. Jis taip ištobulintas, kad tinka pačiam įvairiausiam repertuarui“, – sako Martynas ir šiame koncerte kviečia Jus įsitikinti, jog jo valdomam instrumentui neegzistuoja jokie tabu!

Programoje W. A. Mozart, A. Vivaldi, J. Brahms ir kt.

Šiuolaikinio meno ir mados festivalis VIRUS 21
2016-11-18 18:00 | Šiaulių dailės galerija
Virus‘o festivalis ir vėl atsigręžia į savo ištakas, į meno ir mados sintezę. Postūmį tokiam sprendimui suteikė ilgamečiai festivalio bendraautoriai Agnė Biskytė ir Aurimas Akšys, kurių paroda „PHI“ ir bus pagrindinis meno ir mados jungties akcentas. Tačiau labai panašių intencijų siekiama ir šiemetinio festivalio mados programoje. Bus orientuojamasi į tuos Baltijos šalių kostiumo dizainerius, kuriems meninė idėja yra pirmaeilė, kurie kolekciją visų pirma mato kaip kinetinio meno kūrinio kompoziciją.
Šia proga po pertraukos ant podiumo sugrįžta ir legendiniai mados performanso pradininkai Reda ir Arūnas Uogintai.
Programoje bus ir daugiau ryškaus veiksmo. Du provokatyvius performansus pristatys šio meno novatorės Gintarės Minelgaitės suburtas menininkų kolektyvas „GoraParasit“. Šios kūrėjos režisuojamos drąsios mados, performanso, teatro, vaizduojamojo meno jungtys labai tinka Virus‘o festivalio atmosferai. Taip pat meno ir gyvenimo stiliaus temą plėtos intriguojanti jauniausios kartos menininko Justino Vilučio fotografijų paroda „Metastasis Unit“.
Virus‘o festivalis kryptingai puoselėja šiuolaikinio šokio kultūrą mieste, todėl šiemet šios meno rūšies gerbėjams bus skirti Low Air Urbanistinio Šokio Teatro spektaklis „Šventasis pavasaris“ ir Šokio teatro „Aura“ spektaklis „Troškulys”.
Tačiau festivalio programoje puikuojasi ne tik žinomos svečių trupės. Džiugu, kad ir Šiaulių mieste nuolat gimsta ypatingai originalios kūrybinės iniciatyvos. Paskutiniu metu vis labiau matomas miesto menininkų kolektyvas „Trintukas prieš tikrovę“ festivalio programoje dalyvaus su premjeriniu projektu „***za periferiniu žvilgsniu“. Beje, meninės mados renginyje išskirtinę geros muzikos, stiliaus ir skonio atmosferą kurs taip pat šiauliečiai – puikiai visiems žinoma grupė „Colors of Bubbles“.
Šis festivalis visada pasižymėjo jaunatviškumu, todėl programoje yra vietos ir tarptautinėms jaunimo iniciatyvoms. Medijų ir šiuolaikinio šokio performansą “Surrogates“ pristatys tarptautinio medijų meno ir šokio mokyklų tinklo DAMA nariai iš Suomijos Laplandijos universiteto (University of Lapland), Islandijos menų akademijos (Islandic Academy of Arts), Tartu universiteto Viljandi kultūros akademijos (University of Tartu Viljandi Culture Academy) ir Šiaurės Lietuvos kolegijos.
Ryškūs, madingi ir intriguojantys festivalio renginiai – taikliausias iššūkis rudens monotonijai!
ŠIUOLAIKINIO MENO IR MADOS FESTIVALIS VIRUS 21
Šiaulių dailės galerija, Vilniaus g. 245
2016 11 11 – 2016 12 10
Lapkričio 18 d. (penktadienis)
VIRUS ŠOKIS 18.00 val.
Šokio teatro „Aura“ spektaklis „Troškulys”
(Šiaulių kultūros centras, Aušros alėja 31)
Įėjimas 3 Eur, 2 Eur
Lapkričio 26 d. (šeštadienis)
VIRUS MADA 19.00 val.
Baltijos šalių šiuolaikinės mados šou.
Renginio metu koncertuos grupė „Colors of Bubbles“.
Svečiai: GoraParasit, Waspwa.lt studija.
(Šiaulių dailės galerija, Vilniaus g. 245)
Įėjimas 7 Eur, 5 Eur
Gruodžio 2 d. (penktadienis)
VIRUS TEATRAS 18.00 val.
Grupės „Trintukas prieš tikrovę“ projektas „***za periferiniu žvilgsniu“.
(Šiaulių dailės galerija, Vilniaus g. 245)
Įėjimas nemokamas
Rėmėjai: Lietuvos Kultūros taryba, Šiaulių miesto savivaldybė
Informaciniai rėmėjai: Savaitraštis „Šiauliai plius“, naujienų portalas „Etaplius“
Partneriai: Šiaurės Lietuvos kolegija, Šiaulių kultūros centras, Koncertų salė „Saulė“,, wãpsva LT dizaino namai“, „BIS A BIS“, kavinė “Arkos”
Organizatorius: Šiaulių dailės galerija
